लखनऊ: राजकीय आयुर्वेदिक चिकित्सालय कटरा बक्कास में आज आयुर्वेद के विकास एवं प्रसार हेतु विशेष चिकित्सा शिविर का आयोजन हुआ जिसमें स्थानीय लोगों सहित सुदूर क्षेत्र के रोगी भी उपचार कराने आये। चिकित्सा शिविर का उद्घाटन क्षेत्रीय आयुर्वेदिक एवं यूनानी अधिकारी डाॅ0 शिव शंकर त्रिपाठी द्वारा किया गया। विशेष चिकित्सा शिविर में कुल 631 रोगियों को परामर्श व निःशुल्क औषधियाँ उपलब्ध करायी गयी। विशेष चिकित्सा शिविर में डाॅ0 प्रनीत सेठ, डाॅ0 संतोष गुप्ता, डाॅ0 राकेश निगम, डाॅ0 कुसुम कुमारी व डाॅ0 जी0एम0 मिश्रा ने आये हुये रोगियों को उपचारित किया।